සමාජ, මානුෂීය හා සංස්කෘතික කටයුතු පිළිබඳ කාරක සභාවේ 66 වැනි සමුළුව සමරසිංහ මහතා ඇමැතීය.ජනාධිපතිතුමාගේ එම දැක්ම මත ශ්‍රී ලංකාව සාමය, සමෘද්ධිය මෙන්ම ප්‍රගතිය සනිටුහන් කරන මාර්ගය වෙත පිවිස ඇතැයි ද සමරසිංහ මහතා පැවැසීය.මෙහිදී ඒ මහතා මෙසේ ද කීය.දෙලක්ෂ අනූ දහසක සිවිල් ප්‍රාණ ඇපකරුවන් පිරිසක් එල්.ටී.ටී.ඊ. යේ කෘර හස්තයෙන් මුදා ගැනීමේ මානුෂික මෙහෙවර ශ්‍රී ලංකා ඉතිහාසයේ මං සලකුණක් වන්නේය.ශ්‍රී ලංකාවට පමණක් සීමා නොවී ලොව පුරා ව්‍යාප්තව තිබූ එල්.ටී.ටී.ඊ.යේ කුරිරු හස්තයෙන් සිවිල් වැසියන් මුදා ගැනීමේ දී ශ්‍රී ලංකා ආරක්ෂක හමුදාවේ විශාල පිරිසක් ජීවිත පරිත්‍යාග කළහ.එම මානුෂීය මෙහෙයුමේ අවසන් අදියරේ දී එක්සත් ජාතීන්ගේ සංවිධානයත් රතු කුරුස සංවිධානයත් විවිධ රටවල නියෝජිතයිනුත් හා දේශීය හා විදේශීය සිවිල් සමාජයත් දැනුවත් කිරීමට ශ්‍රී ලංකා රජය කටයුතු කර තිබේ.පෙරදීමෙන්ම අද ද ශ්‍රී ලංකා රජය කැපවී සිටින්නේ ජනතාවට සාමයික රටක් හිමිකර දීමටය.